
ŠAKIŲ RAJONO SAVIVALDYBĖS TARYBA

SPRENDIMAS

DĖL TURTO PERDAVIMO ŠVIETIMO ĮSTAIGOMS
2012 m. gegužės 31 d. Nr. T-201
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 11 str. 1 d., rajono savivaldybės tarybos 2007 m. gegužės 17 d. sprendimu Nr. T-60 patvirtinta rajono savivaldybei nuosavybės teise priklausančio turto valdymo, naudojimo ir disponavimo juo tvarka bei atsižvelgdama į rajono savivaldybės administracijos Švietimo ir sporto skyriaus 2012 m. balandžio 26 d. prašymą, nusprendžia:


1. Perduoti rajono švietimo įstaigoms valdyti ir naudoti patikėjimo teise rajono savivaldybei nuosavybės teise priklausantį ir šiuo metu rajono savivaldybės administracijos patikėjimo teise valdomą trumpalaikį ir ilgalaikį materialųjį bei nematerialųjį turtą pagal pridedamą priedą.

2. Įgalioti rajono savivaldybės administracijos direktorių ir rajono švietimo įstaigų direktorius pasirašyti 1 punkte nurodyto turto perdavimo-priėmimo aktus.

